***Kriterier for utdeling av midler, Vedtatt av kommunedirektøren 28.05.2024***

1. Privatpersoner, grupper og organisasjoner, herunder FAU og elevråd som driver barne- og ungdomsarbeid i Gausdal kan søke Ungdomsrådet om midler til rusfrie aktiviteter og arrangement. Flere kan gå sammen om en søknad. Det benyttes eget søknadsskjema. Søknaden sendes til Gausdal kommune.

2. Pengene skal gå til investeringer for barn og ungdom i nærmiljøet, eller åpne enkeltarrangementer utenom skoletiden. Aktivitetene skal være tilgjengelig for barn og unge i kommunen.

3. Det må foreligge budsjett og handlingsplan for prosjektet det søkes midler til. Det skal informeres i søknaden om prosjektet vil kunne gjennomføres med bare deler av summen det søkes om. I disse tilfellene (og ved andre anledninger), kan Ungdomsrådet velge og tildele bare deler av summen det søkes om.

4. Ungdomsrådet kan velge å sette til side midler som da vil gå inn i neste års tildeling, hvis det ikke foreligger søknader som oppfyller kravene eller hvis ingen av søknadene er aktuelle å tildele midler.

5. Utdelingen skjer to ganger i året; på siste møtet før sommerferien og siste møtet før jul. Søknadsfristen blir annonsert på Gausdal kommunes hjemmeside.

6. Ungdomsrådet ønsker en kort rapport/beskrivelse med informasjon om hvordan pengene har blitt brukt. Det skal være en skriftlig redegjørelse med innsending av kopi av kvitteringer/faktura. Sluttrapporten skal leveres innen neste søknadsrunde. Hvis pengene ikke er benyttet eller beløpet ønskes omdisponert, må dette avklares med ungdomsrådet. Manglende sluttrapport kan gi konsekvenser for neste søknad.